**לודוויג, נסיך הסן** (בגרמנית: **Georg Donatus, von Hessen und bei Rhein**;‏ 20 בנובמבר 1908 – 20 במאי 1968), היה נסיך גרמני מבית הסן, והטוען לתואר הדוכס הגדול של הסן.

ביוגרפיה
--------

לודוויג נולד ב-20 בנובמבר 1908 בדרמשטאדט שהשתייכה לדוכסות הגדולה של הסן, לארנסט לודוויג, הדוכס הגדול של הסן ולאלאונורה, נסיכת זולמס-הוהנזולמס-ליך, בתם של הרמן, נסיך זולמס-הוהנזולמס-ליך ואגנס, רוזנת שטולברג-ורניגרודה.

ב-9 באוקטובר 1937 מת אביו ארנסט לודוויג, הדוכס הגדול של הסן, ואחיו גאורג דונאטוס, נסיך הכתר של הסן ירש את תאריו. ב-16 בנובמבר אותה שנה טס גאורג דונאטוס עם אשתו ססיליה, נסיכת יוון ודנמרק שהייתה בחודש שמיני להריונה ושני בניו לבריטניה, על מנת להשתתף בחתונת לודוויג עם מרגרט גדס, בתם של אוקלנד גדס, ברון גדס הראשון ואיזבלה רוס, אותה פגש במהלך אולימפיאדת גרמיש-פרטנקירכן (1936). בהיותם מעל בלגיה החלה ססיליה ללדת, והטייס ניסה לנחות, אולם התנגש בארובה של מפעל באוסטנדה, ובעקבות כך המטוס התרסק וכל הנוסעים נהרגו.

בעקבות האסון התקיימה החתונה בטקס צנוע וקטן, וכל המשתתפים היו לבושים בבגדי אבל. מיד לאחר החתונה יצא לודוויג לזירת התאונה, ולאחר מכן נערכה ההלווייה בהשתתפות גיסיו של גאורג דונאטוס, גוטפריד, נסיך הוהנלוהה-לאנגנבורג, ברטולד, מרקיז באדן ופיליפ, נסיך יוון ודנמרק, וכן אוגוסט וילהלם, נסיך פרוסיה ולואי מאונטבאטן. בתחילת 1938 אומצה בתם של גאורג דונאטוס וססיליה יוהנה, נסיכת הסן על ידי לודוויג ומרגרט, אולם היא מתה בשנת 1939 כתוצאה מדלקת קרום המוח.

במהלך מלחמת העולם השנייה גויס לודוויג לוורמאכט, אולם שוחרר מהצבא בשל דעותיו הפוליטיות.

בשנת 1960 אימץ לודוויג את קרובו מוריץ, רוזן הסן, בנו של פיליפ, רוזן הסן ראש בית הסן-קאסל כיורשו, ולאחר מותו של לודוויג ב-20 במאי 1968 ללא יורשים, ירש אותו אביו פיליפ ואיחד תחתיו את בית הסן, לראשונה מאז מותו של פיליפ הראשון, רוזן הסן בשנת 1567.

אילן יוחסין
-----------


|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| קרל, נסיך הסן |   | אליזבת, נסיכת פרוסיה |   | אלברט, נסיך סקסה-קובורג-גותה |   | ויקטוריה, מלכת הממלכה המאוחדת |   | פרדיננד, נסיך זולמס-הוהנזולמס-ליך |   | קרוליין, רוזנת קולטו וסאן סלבטורה |   | וילהלם, רוזן שטולברג-ורניגרודה |   | אליזבת, רוזנת שטולברג-ורניגרודה |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   | לודוויג הרביעי, הדוכס הגדול של הסן |   |   |   |   |   | אליס, נסיכת הממלכה המאוחדת |   |   |   |   |   | הרמן, נסיך זולמס-הוהנזולמס-ליך |   |   |   |   |   | אגנס, רוזנת שטולברג-ורניגרודה |   |
|   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   |   | ארנסט לודוויג, הדוכס הגדול של הסן |   |   |   |   |   |   |   |   |   |   |   |   |   | אלאונורה, נסיכת זולמס-הוהנזולמס-ליך |
|   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |
|
|   |   |   |   |   |   |   |   |   |   |   |   |   |   | **לודוויג, נסיך הסן** |
|

קישורים חיצוניים
----------------

ויקישיתוף מדיה וקבצים בנושא **לודוויג, נסיך הסן** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007284355105171
* BIBSYS: 5074811
* BnF: cb147659016 (data)
* GND: 119387727
* ISNI: 0000 0001 2019 6360
* LCCN: n84043611
* MusicBrainz: 3d5f33a2-04e4-4218-a21d-b6b0514628b4
* NLP: A26427357
* NTA: 333499921
* SUDOC: 169851079
* VIAF: 820678
* WorldCat: lccn-n84043611

 |